تورکیه‌نین اتومبیل گیریشیم قروپو (توگ)، ۲۰۲۳ ایلینده ۱۷-۱۸ مین اتومبیل اۆره‌تمه‌یی پلانلاشدیریر.
صنایع و تکنولوژی باخانی مصطفی وارانک، اؤزل بیر تلویزیون کانالیندا آچیقلامالار وئردی.
توگون سری اۆره‌تیمینین ائدیله‌جگی بورسانین گئملیک قصبه‌سینده‌کی دۆشرگه‌نین تیکینتیسینین تاماملاندیغینی بیلدیره‌ن وارانک، جمعه ائرته‌‌سی گونو سری اۆره‌تیم باندیندان چیخان ایلک اتومبیلین جمهورباشقانی رجب طیب اردوغان طرفیندن وطنداشلارا تانیدیلاجاغینی بیلدیردی.
ساتیشدا هدفلدیکلری تاریخین ۲۰۲۳.جو ایلین ایلک دؤردده‌بیری اولدوغونو قید ائد‌ن وارانک،
"شیرکتین ۲۰۲۳ ایلی هدفی ۱۷-۱۸ مین اتومبیلی بازارا چیخارماقدیر. حاضردا سیناق اۆره‌تیملر گئرچکلشیر. ۲۹ اکتبردا دا فابریکانین باشا چاتماسی و اۆره‌تیمین باشلاماسی مراسمی گئچیریله‌جک" دئدی.
وارانک، تورکیه‌نین اتومبیل پروژه‌سینی، اؤلکه‌نی اتومبیل صنایعیند‌ه یئنی بیر چاغا آپاراجاق بیر پروژه اولاراق گؤردوکلرینی ایفاده ائتدی.
